Yaponiyaning Panasonic kompaniyasi 2017 yilda Xitoyda elektromobil va gibridlar uchun akkumulyatorlar ishlab chiqaruvchi zavodini ochadi, deya yozmoqda Nikkei Asian Review. Loyiha qiymati 50 mlrd yyen ($412 mln) bo‘lib, xitoylik sheriklar bilan Lyaonin provinsiyasida ishga tushiriladi. Zavodda yiliga 200 mingtagacha avtomobil uchun akkumulyatorlar ishlab chiqarish rejalashtirilgan. Qayd etilishicha, Panasonic litiy-ionli batareyalar ishlab chiqarish bo‘yicha dunyodagi yetakchi kompaniyalardan bo‘lib, jahon bozoridagi talabning 45,7 foizini qondiradi. Bundan tashqari, yapon kompaniyasi Tesla Motors’ning asosiy hamkorlaridan hisoblanadi.